Shin-chan na illa do tesouro

é un filme de animación baseado no anime Shin-chan. No Xapón, a estrea deste filme produciuse nos cinemas o 23 de abril do 1994.

En galego, saíu á venda en DVD O 4 de abril do 2005, sen ser proxectada nos cinemas.

 Sinopse 
Cacho sorte tivo a familia Nohara! Veñen de gañar un sorteo no que lles tocou unha viaxe ao Reino do Cu, un paraíso nunha illa tropical do que moi poucos escoitaron falar... Pero non todo é tan marabilloso como parece. O que o pequeno bulebule e os seus pais non saben é que foron vítimas dunha estratatexama argallada polo Exército Cobra Branca.

Estas vacacións imprevistas son só unha trampa para que o malvado conde Anaconda e os seus axentes acaden un tesouro dun valor incalcualble. A intención destes inimigos é usar a Shin Chan como chave que lles vai conducir aos seus obxectivos. E é que Shin Chan é dereitiño ao príncipe Sunnokeshi do Reino do Cú e nesta civilización perdida da xungla existe a crenza de que dous nenos iguais están predestinados a abrir a porta do palacio subterráneo que contén o poder total.

O que o Exército Cobra Branca descoñece é que Shin Chan non é unha peza doada de controlar e que non hai lendas nin trucos máxicos que poidan resisitir o seu carácter de fedello. Ademais, durante a aventura, Shin Chan, seus pais e os amigos que atopa polo camiño terán que sortear uha chea de perigos e situacións senlleiras co humor e o descaro do cativo Shinnosuke.

 Dobraxe 
 Estudio: SODINOR S.A.
 Data: 2005.
 Dirección: Alfonso Valiño.
 Tradución: María Alonso Seisdedos.
 Elenco da dobraxe:
 Personaxe  Actor de dobraxe  Actor orixinal Shin'nosuke Nohara  Ana Lemos  Akiko Yajima Misae Nohara  Charo Pena  Miki Narahashi Hiroshi Nohara  Matías Brea  Keiji Fujiwara Nene  Montse Davila  Tamao Hayashi Kazama  Teresa Santamaría  Mari Mashiba Boo-chan  Alicia Taboada  Chie Sato Señorita Yoshinaga  Nora Abad  Yumi Takada Príncipe Sunnokeshi  Chelo Díaz  Taeko Kawata Lulú de Chacarel  Montse Davila  Sayuri Conde Anaconda  Alfonso Valiño  Kosei Tomita Habbu  Luís Iglesia  Koji Nakata Nina  Andrés Bellas  Yusaku Yara Sally  Chema Gagino  Kaneto Shiozawa Rei do Reino do Cú  Paco Barreiro  Kohei Miyauchi

 Voces adicionais:
▪ Antón Rubal.
▪ Lucía Cid.
▪ Nora Abad.

 Música 
A canción empregada na versión orixinal como tema de peche é 約束See You! (Prométoche que nos habemos volver ver!) interpretada por Kyoko Kishi. Non obstante, na versión galega, optouse por substituír este tema polo segundo peche da serie, é dicir, polo tema interpretado por Teresa Santamaría, chamado Ven comigo a esta festa.

 Véxase tamén 
 Outros artigos 
 Shin-chan
 Ligazóns externas 
 Shin-chan na illa do tesouro en Culturagalega.gal

Categoría:Filmes de 1994
Categoría:Filmes en lingua xaponesa
Categoría:Filmes do Xapón
Categoría:Filmes dirixidos por Mitsuru Hongo
Categoría:Filmes de Shin-chan
Categoría:Xabarín Club
Categoría:Filmes de 1994 con versión en galego